דויד מנגה

דויד מנגה (בצרפתית: David Manga; נולד ב-3 בפברואר 1989) הוא כדורגלן צרפתי המשחק בעמדת החלוץ. לזכותו 15 הופעות בנבחרת הרפובליקה המרכז אפריקאית.

קריירה 
אביו של מנגה נולד ברפובליקה המרכז אפריקאית ואימו נולדה בקמרון. מנגה נולד בפריז, גדל והתחנך באקדמיה לצעירים של מועדון הכדורגל פריז סן-ז'רמן. בשנת 2007 עבר לאייזנשטאדט  מהליגה השלישית באוסטריה. בשנת 2008 חתם בקבוצת מינכן 1860 והצטרף לקבוצת המילואים של המועדון.

ב-15 באוגוסט 2011 חתם בפרטיזן בלגרד מליגת העל הסרבית. ב-21 בספטמבר 2011 ערך את הופעת הבכורה שלו במועדון במסגרת הגביע הסרבי נגד נובי פאזאר. ב-21 באפריל 2012 כבש את שער הבכורה שלו בקבוצה, בדקה ה-93 נגד סמדראבו. מנגה שותף בתשעה משחקי ליגה בעונה זו, ובסופה זכה עם הקבוצה באליפות.

בספטמבר 2012 הגיע מנגה לישראל, והושאל לקבוצת הפועל רמת גן מליגת העל. בעונתו הראשונה בקבוצה כבש 18 שערים בכל המסגרות וזכה עם הקבוצה בגביע המדינה, לאחר ניצחון על עירוני קריית שמונה במשחק הגמר, אך בתום העונה ירדה הקבוצה לליגה הלאומית.

ב-13 ביוני 2013 חתם מנגה לשלוש שנים בעירוני קריית שמונה. בעונתו הראשונה בקבוצה כבש 11 שערי ליגה ושלושה שערים במשחקי גביע המדינה, בו זכה עם הקבוצה לאחר ניצחון על מכבי נתניה במשחק הגמר. היה זה הגביע הראשון בתולדות המועדון והשני ברציפות של מנגה. בעונת  כבש שבעה שערי ליגה והיה שותף לעונה מוצלחת נוספת של הקבוצה, אשר סיימה במקום השני בליגה. לאחר שלא הצליח להתאושש מפציעה, בינואר 2016 שוחרר מהקבוצה. בפברואר 2016 עזב את ישראל וחתם בטרגו מורש, אך עזב אותה מיד לאחר מכן וחתם בברואה מליגת העל הבולגרית.

ב-24 בינואר 2017 חזר לישראל וחתם בהפועל אשקלון עד לסיום העונה. בתום העונה עזב את ישראל וחתם בזירה מליגת העל האזרית. ב-11 בינואר 2018 חזר להפועל אשקלון וחתם עד לסוף העונה. ב-15 באוגוסט 2018 חתם מנגה בלבדיאקוס היוונית.

נבחרת הרפובליקה המרכז אפריקאית
מנגה הוא שחקנה של נבחרת הרפובליקה המרכז אפריקאית. ב-10 באוקטובר 2010 ערך את הופעת הבכורה שלו במדי הנבחרת, נגד נבחרת אלג'יריה במסגרת מוקדמות גביע אפריקה לאומות 2012.

תארים 
פרטיזן בלגרד
 אליפות: 2011/2012

הפועל רמת גן
 גביע המדינה: 2012/2013

עירוני קריית שמונה
 גביע המדינה: 2013/2014
 אלוף האלופים: 2015/2016

קישורים חיצוניים

הערות שוליים

כדורגלנים צרפתים
הרפובליקה המרכז-אפריקאית: כדורגלנים
קשרי כדורגל צרפתים
הרפובליקה המרכז-אפריקאית: קשרי כדורגל
חלוצי כדורגל צרפתים
הרפובליקה המרכז-אפריקאית: חלוצי כדורגל
פריז: כדורגלנים
כדורגלני פריז סן-ז'רמן
כדורגלני מינכן 1860
כדורגלני פרטיזן בלגרד
כדורגלני הפועל רמת גן
כדורגלני עירוני קריית שמונה
כדורגלני טרגו מורש
כדורגלני ברואה סטארה זאגורה
כדורגלני הפועל אשקלון
כדורגלני זירה
כדורגלני לבדיאקוס
כדורגלנים זרים בישראל
ספורטאים זרים באוסטריה
ספורטאים צרפתים בגרמניה
ספורטאים זרים בסרביה
ספורטאים צרפתים בישראל
ספורטאים צרפתים ברומניה
ספורטאים צרפתים בבולגריה
ספורטאים זרים באזרבייג'ן
ספורטאים צרפתים ביוון
ספורטאים זרים בגרמניה
ספורטאים זרים בישראל
ספורטאים זרים ברומניה
ספורטאים זרים בבולגריה
ספורטאים זרים ביוון
אישים מהרפובליקה המרכז-אפריקאית שנולדו ב-1989
צרפתים שנולדו ב-1989